Որդան կարմիրը կամ կարմինը, ինչպես հիշատակվում է պատմական աղբյուրներում, ստացել են կոկցիդների ենթակարգի արարատյան որդան կարմիր կոչվող միջատների էգերից: Ներկի ստացման եղանակը ժամանակատար ու բարդ գործընթաց է եղել, քանի որ բուն ներկանյութը միջատի կենդանի քաշի 2-5 տոկոսն է կազմում, եւ 40-50 գրամ ներկ ստանալու համար առնվազն 50 հազար որդ է օգտագործվել: Գուցե հենց դրանով է պայմանավորված ներկի մեծ արժեքը: